
R E F E R A T

 Localitatea Timişoara dispune de un sistem centralizat de alimentare cu apă şi canalizare. 

Alimentarea cu apă din sursă sursa de suprafaţă, aferentă Uzinei de apă nr. 2-4, se realizează din Canalul Bega.

Uzina de apă nr.2-4 dispune de instalaţii de captare, tratare, înmagazinare şi pompare care necesită lucrări de reabilitare.

Este necesară remedierea, respectiv consolidarea planşeului şi refacerea stratului de acoperire pentru rezervorul de apă  cu dimensiunea 44,75 x 36,85 metri şi înălţimea liberă de 5 metri.


Pentru modernizarea acoperişului rezervorului mai sus menţionat, din cadrul Uzinei nr. 2-4, Comisia Tehnico-Economică a R.A. Aquatim a aprobat  varianta având valoarea totală a investiţiei de 4.036.242 mii lei (cu TVA), respectiv  112.819,8 EURO.

Având în vedere faptul că finanţarea obiectivului ,,Reabilitarea planşeu la rezervorul nr.3 - 7000 mc la Uzina de apă nr.2-4 Timişoara”  se face din surse proprii ale RA AQUATIM, propunem aprobarea studiului de fezabilitate şi realizarea investiţiei menţionată anterior.

